Silvan Widmer

Silvan Dominic Widmer (sündinud 5. märtsil 1993 Aaraus) on Šveitsi jalgpallur, kes mängib paremkaitsjana Saksamaa kõrgliiga klubis Mainz ja Šveitsi jalgpallikoondises.

2008. aastal liitus ta FC Aarauga, mille meeskonnas debüteeris ta hooajal 2011–12 Šveitsi esiliigas.

Aastatel 2013–2018 mängis Widmer Itaalia kõrgliiga klubis Udinese.

2018. aasta juulis siirdus ta 5,5 miljoni euro eest Šveitsi kõrgliiga klubisse FC Basel. 2019. aastal võitis ta Baseliga Šveitsi karikavõistlused.

2021. aasta juulis sõlmis ta kolmeaastase lepingu Mainziga.

Šveitsi jalgpallikoondises tegi Widmer debüüdi 12. oktoobril 2014 EM-i valikmängus San Marino vastu. Koondisekarjääri esimese värava lõi ta 6. septembril 2020 UEFA Rahvuste Liiga mängus Saksamaa vastu. Ta kuulus Šveitsi koondisse 2021. aasta Euroopa meistrivõistlustel.

Šveitsi jalgpallurid
Udinese Calcio mängijad
FC Baseli jalgpallurid
1. FSV Mainz 05 mängijad
Serie A mängijad
Bundesliga mängijad
Sündinud 1993